CIG San Caetano: Resumo da Mesa Xeral do 17/07/2017: "antes de fin de mes"\nResumo da Mesa Xeral do 17/07/2017: "antes de fin de mes"\nNa Mesa Xeral do 17/07/2017 tratáronse os seguintes puntos: RPT de Política Social, RPT de Sanidade, RPT de AMTEGA, Decreto creación e estrutura da Axencia Galega de Industrias Forestais e Estatutos do Consorcio Axencia para a Calidade do Sistema Universitario de Galiza.\nEn varios, tocáronse temas como outras RPTs pendentes, concursos, procesos selectivos pendentes ou as listas de substitución. Moito "antes de fin de mes" como resposta a varios temas pendentes...\nRPT Política Social\nTivemos xuntanza o venres onde a CIG xa expuxo as súas alegacións. Non houbo cambios. Mantemos todo o dito.\nA nosa postura é de que se eliminen as áreas funcionais, pero en todo caso non nos gusta como o están a xestionar (exclúen aos postos base, aparecen postos que anteriormente non tiñan mérito ou requisito algún, non indican os criterios que seguiron para adxudicarllo a cada posto).\nA rebaixa do requisito de galego aos postos abertos a outras administracións pode traer problemas xudiciais.\nDescentralización dos inspectores de servizos sociais e supresión do curso como requisito imprescindíbel.\nInforma o director xeral de Función Pública que están a elaborar outra RPT a presentar a partir de setembro.\nSanidade menciona uns cambios nas áreas funcionais (comunicarán os cambios por correo electrónico máis adiante). Substitúen o requisito imprescindíbel do persoal veterianrio por mérito.\nTivemos xuntanza o venres onde desde a CIG xa expusemos todo. Houbo pequenos cambios. Mantemos todo o manifestado.\nNon apertura a corpo xeral e estatutario da subdirección de inspección, auditoría e acreditación de servizos sanitarios. No seu lugar, que abran ás dúas escalas sanitarias.\nConformes co cambio do requisito do persoal veterinario pero prefeririamos a súa eliminación.\nRemitímonos ás alegacións presentadas.\nQue estruturen AMTEGA de centros de destino en Servizos Centrais.\nSolicitamos que revisen a RPT pois non coincide co numero de postos dotados orzamentariamente. Consideramos que existe orzamento dun posto do grupo I de laborais, polo que de ser así non faría falta amortizar o posto que propoñen. Informa o xerente que están a revisalo.\nInforma o xerente que antes de finalizar o ano presentarán unha nova RPT para adaptarse ás áreas funcionais e LEPG. Revisarán os méritos.\nDecreto creación e estrutura da Axencia Galega de Industrias Forestais\nEstán a estudar as alegacións dos sindicatos. En breve pasaranos o que aceptan.\nQueren levalo a consello da Xunta a finais deste mes.\nSolicitamos que retiren ao persoal estatutario, puidendo estar composto únicamente por persoal laboral e funcionario.\nEstatutos do Consorcio Axencia para a Calidade do Sistema Universitario de Galiza\nTraen unha adaptación do consorcio á LOFAXGA. Este ente público está formado pola Xunta e as tres universidades galegas. Dispón de 10 (segundo DXFP) ou 17 (segundo un traballador) persoas. Non teñen comité nin delegados. Son persoal propio do consorcio, pero están acollidos ao V Convenio Colectivo da Xunta (incluíndo dereitos, retribucións, etc.).\nDesde a CIG limitámonos a derivar o asunto, por cuestión de ámbito competencial, ás nosas compañeiras e compañeiros de ensino ou universidades. Deron de prazo para alegacións ata o mércores 19.\nChamamentos das listas do Sergas: Informa o director xeral da Función Pública que o martes 18 levarán á comisión de listas a modificación dos chamamentos para que cando unha lista estea esgotada, antes de chamar do INEM poidan chamar polas listas do SERGAS. Di que teñen problemas en ATS. As persoas do Sergas que non aceptasen non serían penalizadas nas súas listas.\nTomas de posesión corpos xerais-libre: informa o director xeral que queren seguir o criterio de 1º comezar polo grupo superior, e 2º primeiro promoción interna e despois libre. En A1-libre xa está presentada toda a documentación. A alternativa de facer agora a elección de destino de A2, C1 e C2 de libre e deixar A1 para máis adiante, podería impedir que algún persoal funcionario de A1 que tamén aprobase A2, C1 ou C2 non renuncie a estas últimas, o que evitaría que entrase algún outro opositor. Así que a alternativa é adialo para setembro.\nPostos toma de posesión A1 promoción interna: O prazo para presentar a documentación de A1-P.I. remata o 26 de xullo. *Envían posteriormente a listaxe de postos que se ofertarán para a elección de destino no subgrupo A1 (promoción interna). Os criterios para a súa determinación son os mesmos que os utilizados nos subgrupos A2, C1 e C2 (promoción interna). (ver listaxe de postos para ofertar)\nPlan de loita contra o fraude: lembramos ao director que quedara en darnos información. Contesta o director que antes de fin de mes dará información... Serán máis prazas que as que había no anterior plan.\nOposicións C2-libre: solicitamos información do estado do informe da asesoría xurídica. O director xeral contesta que non ten novas...\nConvocatorias de Mesa Xeral: solicitamos que entre xuntanza previa e mesa xeral nos deixen como mínimo un día laborábel.\nProcesos selectivos pendentes: solicitamos información de diversos procesos. O director xeral contesta que antes de fin de mes teremos unha xuntanza, onde nos facilitarán un cronograma coa súa previsión...\nRPT Medio Rural: solicitamos información do seu estado de tramitación. O representante da consellería dixo que contaban con levala a negociación en setembro.\nRPT Cultura: solicitamos información do seu estado de tramitación. Contesta o director xeral da Función Pública que a parte de persoal funcionario xa está rematada. Pendente algunha parte, poderían enviarnola este mes (pero é improbable).\nRedución temporalidade: solicitamos información de que van facer cos ámbitos que están fora do acordo, así como dos criterios da OEP. Contesta o director xeral da Funición Pública que recibiron un do Goberno do estado español onde lles indicaban que nos próximos días recibirían un borrador de criterios para alegacións. Teñen intención de alegar para ampliar a oferta ao máximo posíbel. Sería aprobado en setembro.\nIntervencións delegadas das consellerías: pedimos información sobre as súas intencións de transferir as intervencións ás consellerías. O director xeral da Función Pública non contesta...\nCentro de menores Avelino Montero: respecto do futuro do centro contesta o director xeral que non hai modificacións do réxime do persoal.\nPersoal do sergas para as valoracións de dependencia: Di o director xeral que queren sacar adiante os enormes atrasos pero continúan coa súa teima de botar man do persoal do Sergas.\nBases xerais de futuros concursos: informa o DXFP que antes de fin de mes teremos unha xuntanza. Non hai información sobre o procedemento de concurso específico.\nPublicado por CIG San Caetano ás 07:55\nEtiquetas: procesos selectivos, rpt


O POS+ da Deputación deixa 348071,04 euros na comarca - Xornal de Betanzos\nO POS+ da Deputación deixa 348071,04 euros na comarca\nPista deportiva do Xuncaliño. Imaxe do Concello\nO Plan Único (POS+) da Deputación financia cun investimento de 348071,04 euros un total de 3 proxectos de construción ou renovación de infraestruturas deportivas na comarca. Concretamente, serán\n116.821,83 € para o amaño das pistas deportivas de\nAs Minas, O Sapeiro, O Xuncaliño e Guiliade, en Betanzos, e 231.249,21 para a impermeabilización cuberta pavillón colexio de Mondego e a cuberta da pista deportiva dese mesmo lugar de Sada.\nCun investimento histórico que xa supera os 243 millóns de euros no período 2017-2019, o POS+, deseñado pola área de Plans Provinciais que dirixe o deputado do BNG Xosé Regueira, financia actualmente 1.146 obras de mellora de infraestruturas nos 93 concellos da provincia, entre as que se atopan as 51 instalacións deportivas mencionadas, pero tamén proxectos de humanización e recuperación de rúas e espazos públicos, creación de xardíns e zonas verdes, rehabilitación de locais sociais e veciñais, construción de parques infantís, obras de pavimentación, saneamento e abastecemento de auga en núcleos rurais ou instalación de novos sistemas de alumeado público.\nO Plan Único permite ademais que os concellos destinen parte dos fondos a amortizar a débeda municipal, pagar facturas pendentes ou financiar parte do gasto corrente de servizos básicos municipais coma o alumeado público, a recollida de lixo ou a limpeza viaria.\nO PSOE adxudica as obras atendendo só ao prezo\nBetanzos celebrou precisamente onte a mesa de contratación para adxudicar este proxecto, que recaeu na oferta presentada por Mecano Obras e Reformas. Á adxudicación concorreron catro firmas. A pesar dos múltiples problemas rexistrados nos últimos anos por adxudicar contratos de obra por atender unicamente á mellor oferta económica- retrasos na Cruz Verde, paralización e rescisión na Eira Vella, etc- o goberno do PSOE volve optar só por valorar o prezo.


Centro San Xerome Emiliani | Mes de Xuño: Vento en popa, a toda vela!!\nPortada San Xerome Novas Mes de Xuño: Vento en popa, a toda vela!!\nNestes momentos os seleccionados do noso Club deportivo, compiten no Campionato de España de seleccións autonómicas, e onte mesmo tivemos a oportunidade de experimentar novas sensacións gracias a colaboración do Monte Real Club de Yates de Baiona. Por primeira vez, Jona, Kike, Miguel … tiveron a oportunidade de navegar nun barco de vela, xunto cos reponsables do Club de iates e os compañeiros do Centro Juan María de Nigrán. Experiencia inesquecible, e que agardamos poder repetir.\nO que queda por diante non é menos emocionante: Viaxe a Francia para valorar a marcha do Proxecto Comenius Regio, Cea Baile no Restaurante Glasgow organizada opla ANPA , novos campamentos do Servizo de adultos en Vila do Conde, reunión definitiva na elaboración do Plan estratéxico, etc, etc …\nNas fotografías: a selección galega de baloncesto (5 xogadoras do San Xerome!), en San Fernando (Cádiz) antes de debutar no Campionato de España de seleccións autonómicas; nas outras duas fotografías os nosos regatistas en Baiona con barco do Club Monte Real e noutra delas aparecen Carmelo e David (Selección Fútbol sala), durante o campionato.


As obsesións de Bobby Fischer inspiran a colección coa que Raquel Barbosa triunfa en Debut 2018 | Universidade de Vigo\nAs obsesións de Bobby Fischer inspiran a colección coa que Raquel Barbosa triunfa en Debut 2018\n‘Who killed those two flies and why?' logrou o primeiro premio no desfile de Esdemga\nO xurado recoñeceu tamén os proxectos de María Cores e Ana Micaela Fernández\nRaquel Barbosa, no centro, tras recibir o galardón\n'Aquelarre', de María Cores obtivo o segundo premio\nA proposta de Ana Micaela Fernández foi recoñecida cun accésit\nOutro dos deseños da colección gañadora\nO traballo de Miriam Cartagena\nProposta de Sasha Ratkovic\nO surf inspirou o proxecto de Inti Núñez\nProfesoras de Belas Artes exerceron como modelos para a colección de Sara Pérez\nDeseño de Alicia Rea\nA colección 'Lana Mala' de Sara Vázquez\n'Dear Conchita', de Iria Ginebra\nA colección de Nohemi Pérez\nAutoridades asistentes ao desfile\nO proxecto de Claudia Baum\nPilar Alegría presentou o seu proxecto 'Mundako'\n'Frágil', de Paloma García\nAs propostas do alumnado de diferentes cursos completaron o desfile\nDUVI Pontevedra 23/11/2018\nCando, 20 anos despois da chamada “partida do século”, o xadrecista estadounidense Bobby Fischer íase enfrontar de novo co ruso Boris Spaski, pediu catorce camisas exactamente iguais ás que utilizara na partida celebrada en 1972 en Reikiavik. Esta mostra das “obsesións” do norteamericano serviu como fonte de inspiración a Raquel Barbosa para dar forma a Who killed those two flies and why?, a colección coa que na noite deste xoves se alzaba co primeiro premio na décimo segunda edición de Debut, a pasarela na que o alumnado de Esdemga presenta as coleccións que constitúen os seus proxectos de fin de estudos. Nun desfile que levou a pasarela 15 proxectos de fin de estudos e un total de 52 coleccións realizadas polo alumnado, o xurado recoñeceu tamén co segundo premio Aquelarre, o proxecto presentado por María Cores, e outorgou un accésit a Los renglones torcidos de Dios, a colección de Ana Micaela Fernández.\n“É algo incrible, despois de tanto esforzo, de moitas e moitas horas que á alguén que consideras que pode valorar o teu traballo este lle encante é algo xenial”, recoñecía Barbosa tras recibir un galardón que agarda sirva de axuda no inicio da súa vida profesional, unha vez completados os seus estudos e que definía como “un recoñecemento ao traballo de meses”. Valéndose do coiro e da xastrería a medida, Barbosa deu forma a unha colección na que plasmaba directamente nas prendas as anotacións de Fischer e na que fixo uso de coroas de loureiro para reflectir tamén a figura dun xadrecista “que obxectivamente era un gañador, pero que el tamén se sentía así”. Who killed those two flies and why?, sinala, “naceu das obsesións de Bobby Fischer, que foron as que fixeron que me parecese unha persoa incrible de analizar”, unha figura, que, recoñece, “inspiroume moitísimas cousas”.\nO escaparate de 15 novas tituladas\nNa súa décimo segunda edición, a pasarela que cada ano reúne preto de 1800 persoas no Pazo da Cultura abriuse coa presentación dos 15 proxectos de fin de estudos que optaban aos premios que outorga a empresa Jesús Peiró, nesta ocasión representada por un egresado de Esdemga, Jairo Iglesias; premios que decidiu un xurado composto por Isabel Cantista, responsable da consultoría Fast Forward Innovation; Adriana Rodríguez e Jumpei Ushiyama, directora e deseñador de Camper Creative Network; Patrizia Fabri, deseñadora responsable da firma Antica Manifattura Cappelli, e Charo Álvarez e Rocío Sánchez, responsables da plataforma Bilbao International Art & Fashion. Xurado que outorgou o segundo premio á titulada Sara Cores por Aquelarre, unha colección na que presentaba unha revisión dos personaxes de Las brujas de Salem de Arthur Miller, e que decidiu tamén sumar a estes dous premios un accésit para Los renglones torcidos de Dios, o proxecto que Ana Micaela Fernández desenvolveu tomando como punto de inspiración o libro de Torcuato Luca de Tena que lle dá nome.\nXunto a elas estrearon tamén os seus proxectos sobre a pasarela Pilar Alegría, Claudia Baum, Miriam Cartagena, Susana Fall, Iria Ginebra González, Nohemi Pérez, Paloma García Santos, Sara Pérez, Inti Nuñez, Sasha Ratkovc, Sara Vázquez e Alicia Rea, nun evento que congregou de novo no Pazo da Cultura numerosos representantes do mundo da moda así como a diferentes autoridades. O alcalde de Pontevedra, Miguel Anxo Fernández Lores; o vicerreitor do campus, Jorge Soto, e as vicerreitoras de Comunicación e Relacións Institucionais, Mónica Valderrama, e Transferencia, Consuelo Pérez; as concelleiras de Cultura, Carme Fouces, e Promoción Económica, Anabel Gulías, a decana de Belas Artes, Silvia García, e a deputada provincial Eva Villaverde, entre outros, estiveron presentes nun evento no que as 15 novas tituladas estrearon sobra a pasarela unha serie de coleccións nacidas de múltiples fontes de inspiración, desde as referencias literarias e cinematográficas a artistas como Francis Bacon ou Sean Scully, experiencias biográficas e vitais, ou deportes como surf e o jiu jitsu.\nE o escaparate dunha titulación\nDebut 2018 completouse cun segundo bloque de “coleccións de curso”, unha serie de traballos desenvolvidos ao longo do pasado ano académico por estudantes da primeira promoción do máster en Deseño e Dirección Creativa en Moda, por primeira vez representado nesta pasarela, na que tamén puideron verse traballos realizados por alumnado de segundo curso do título propio que será substítuído por este posgrao. En total, pudieron verse sobre a pasarela 52 coleccións que, como sinalou a directora de Esdemga, Lola Dopico, “forman parte da súa aprendizaxe na escola”. Debut, lembrou nese senso Dopico, “é fundalmentalmente a mostra do que o alumnado fai nas aulas, por iso sempre queremos darlle importancia non só ao remate dos estudos senón a todo o proceso”, completando a presentación dos proxectos finais con outra serie de propostas nas que estaban representadas todos os cursos da titulación.


ESA SENSACIÓN, de Juan Cavestany, Julián Génisson e Pablo Hernando | A Cuarta Parede : A Cuarta Parede\nPor Brais Romero Suarez Publicado o 13/05/2016 · Deixa un comentario\nUn fillo espía a seu pai mentres este atravesa unha crise de fe, unha muller sinte unha atración incontrolable por obxectos diversos (unha escaleira, un parquímetro…), un virus ataca ás persoas e fai que digan cousas sen pensar. Estas tres frases son a única explicación que se lle pode dar a un filme que non responde a ningunha lóxica ou arco dramático tradicional. Esa Sensación (2015) é unha labazada directa ao espectador e un soplo de aire fresco que entra a renovar un cine ancorado en formas do pasado. Lonxe quedan etiquetas coma “low-cost” que tan só tratan de acotar unha forma de facer cine con baixos presupostos. Non importan aquí os presupostos ou o caché dos actores; o importante é facer cine. Un cine rápido, urxente, rodado pola mesma necesidade pola que acometemos unha e outra gravación con calquera dispositivo.\nEscribir sobre filmes como este é tarefa complicada. É doado arrepíar ao público explicando ideas ou conceptos que o crítico se empeña en atopar en escenas ou secuencias determinadas. Por outra banda, describir unha filia sexual polos obxectos pode ser tarefa complicada sen caer nesa pomposidade. Por todo isto (e tamén polo bloqueo da páxina en branco que me persegue desde que vin o filme), considero que é preciso falar de Esa Sensación desde unha visión persoal, neste caso a miña, xa que o filme non deixa de ser iso: unha sensación.\nNon vou negar que a miña conexión coa película foi absoluta desde o primeiro minuto. Quizais polo meu gusto por autores como Venga Monjas, Carlo Padial ou pola miña devoción por Juan Cavestany, un filme deste calibre paréceme moito máis apetecible e atractivo que outra comedia/drama máis dunha industria que semella non querer renovarse. Porén, poido comprender, perfectamente, que a estupefacción acompañe ao espectador ao longo dos 80 minutos de filme; ao fin de contas, cantas veces vimos na pantalla grande unha secuencia de sexo entre unha escaleira e unha muller?\nAnécdotas aparte, a importancia de Esa Sensación non é a capacidade para sorprender ou para pegar bruscos xiros de guión a cada cal máis sorprendente ou surrealista. Esa Sensación é a corroboración de que aquí tamén se saben facer formatos novidosos e filmes arriscados. É a constatación de que si que existe un público para este cine: e é un público devoto. Entregado coa paixón da Política dos Autores a cada unha das pezas que saen dun colectivo que non se pode agrupar baixo ningunha etiqueta. E é preciso berralo ben alto, é preciso matar aos ídolos: Calquera filme de Cavestany, Génisson, Hernando, Vermut, Padial, Venga Monjas interésanos máis que a mellor obra dun Linklater, Greenaway, quen sexa!\nMorra o cine!\n“Eu son unha persoa que entendo o audiovisual como está a suceder e non como na época de Max Ophuls, que é como o vive a maioría da xente. E está sucedendo aquí, no teu móbil. Ten que ser máis fluído, máis rápido.” (Carlo Padial)\nAs diferencias co cine mainstream xorden xa desde, por exemplo, a dirección. Esa Sensación é o traballo de tres directores que filman 3 historias ou tramas de forma separada. O que pode semellar como a definición dun filme por capítulos transfórmase no traballo dun autor único. As escenas, aínda que poidan ser case sketches, únense cunha continuidade que está máis próximo ao místico que ás ensinanzas dos manuais de guión. Un traballo a seis mans que se entende como algo compartido, como unha experiencia de grupo. Así, a filmación da película era realizada entre eles, sendo uns sonidistas de outros, ou actores, ou o que fixera falta. Incluso, cabe a consideración de engadir a Lorena Iglesias (protagonista do segmento de filme sobre a filia sexual cos obxectos) como autora da película xa que o seu traballo vai alén da mera actuación pasando a ser tamén parte do equipo técnico en determinados momentos.\nMais non vou ser eu quen gaste letras nun tema xa moi comentado: se o cine independiente tal, se os novos directores o outro… Os feitos son que a arte non serve para nada. E, por iso, serve para todo. Quizais por esto mesmo, un filme absurdo e surrealista sirva para facer unha visión da sociedade que somos. Quizais este filme non sexa máis que un remake de Le fantôme de la liberté (1974, Luís Buñuel) traído aos tempos de agora. E, igual que a través das secuencias do xuízo ao francotirador ou a icónica cea sobre os retretes podiamos ver unha crítica ao que eramos, hoxe podemos atopar este carácter máis crítico nas secuencias de Esa Sensación.\nOu quizais todo isto non sexa máis que a xustificación dun crítico sobre un filme inexplicable que lle encantou. Quizais explicar Esa Sensación sexa como tentar explicar o arte abstracto ou atopar as razóns tras o surreal.\nArquivado en NÚMERO 30, PANTALLAS · Coas etiquetas canódromo abandonado, carlo padial, cine alternativo, esa sensacion, Juan Cavestany, julian genisson, lorena iglesias, lowcost, Luis Buñuel, pablo hernando, surrealismo


Setembro 2020 – APOD galego\nData de publicación 30/09/2020\nNon hai comentarios en Sonificado: Os piares da Nebulosa da Aguia\nCréditos da imaxe: NASA, ESA, e The Hubble Heritage Team (STScI/AURA);\nSonificación: NASA, CXC, SAO, K. Arcand, M. Russo e A. Santaguida\nExplicación: Si, pero algunha vez experimentache a Nebulosa da Aguia cos teus ouvidos? A famosa nebulosa M16 é mellor coñecida polo deleite que supón para a vista, onde destacan estrelas xóvenes brillantes formándose no interior das impoñentes estructuras escuras. Estas columnas de po e gas frío de varios anos luz de lonxitude atópanse a uns 6 500 anos luz de distancia cara a constelación da Serpe (Serpens). Esculpidas e erosionadas pola luz ultravioleta de alta enerxía e os poderosos ventos do cúmulo de estrelas másivas M16, os propios piares cósmicos están destinados á súa destrucción. Pero este ambiente turbulento de formación estelar en M16, cuxos espectaculares detalles captúranse nesta imaxe combinada do Hubble (no visible) e Chandra (raios X) é moi probablemente un ambiente moi similar no cal se formou o noso propio Sol. No video presentado podes escoitar os sons das estrelas e o po a medida que a liña de sonificación avanza de esqueda a dereita, onde a posición vertical determina a altura do son.\nData de publicación 29/09/2020\nNon hai comentarios en GW Orionis: un sistema estelar con aneis inclinados\nCréditos da animación: ESO, U. Exeter, S. Kraus et al., L. Calçada\nExplicación: O sistema estelar triplo GW Orionis parece demostrar que os planetas poden formarse e orbitar en múltiples planos. Pola contra, todos os planetas e lúas do noso Sistema Solar orbitan case no mesmo plano. O pintoresco sistema ten tres estrelas prominentes, un disco deformado e aneis inclinados interiores de gas e area. A animación caracteriza ao sistema GW Ori a partir de observacións cos telescopios VLT e ALMA en Chile. A primeira parte do vídeo mostra unha gran vista de todo o sistema desde unha órbita distante, mentres que a segunda secuencia lévache dentro dos aneis inclinados ata precisar as tres estrelas centrais en co-órbita. As simulacións por ordenador indican que múltiples estrelas en sistemas como GW Ori poderían deformar e romper os discos en aneis non aliñados, formadores de exoplanetas.\nData de publicación 28/09/2020\nNon hai comentarios en Filamentos do bucle de Cygnus\nCréditos da imaxe: ESA/Hubble & NASA, W. Blair. Agradecementos: Leo Shatz\nExplicación: Que hai no bordo dunha supernova en expansión? De aparencia sutil e delicada, estas cintas de gas interestelar axitado forman parte dunha onda expansiva no bordo en expansión dunha violenta explosión estelar, que os humanos do final da Idade de Pedra puideron ter visto con facilidade, hai uns 20.000 anos. A imaxe, rexistrada polo telescopio espacial Hubble, é un achegamento ao bordo exterior do resto da supernova coñecida como o bucle de Cygnus ou nebulosa do Veo. A fronte de choque filamentoso móvese cara á parte superior do cadro a uns 170 quilómetros por segundo, mentres brilla pola luz emitida dos átomos de gas de hidróxeno excitados. As distancias ás estrelas que se pensa que interactúan co bucle de Cygnus foron atopadas recentemente pola misión Gaia a uns 2400 anos luz de distancia. Todo o bucle de Cygnus abarca seis lúas cheas no ceo, que se corresponden cuns 130 anos luz, e pódense ver partes cun pequeno telescopio dirixido á constelación do Cisne ( Cygnus).


ANPA As Furnas do CEIP de Xuño: Presentación da directiva\nPresentación da directiva\nComo xa moitos saberedes, na primeira reunión da ANPA deste curso escolar 2013/2014, alá polo mes de setembro, renovouse a directiva pasando a estar formada por 6 nais e 1 pai, os cales nos facemos cargo voluntariamente desta ANPA. Imos intentar dar a mellor representación e servicio @s nos@s fill@s.\nA nova directiva está formada por:\nPresidenta: Encarna Rego Martínez\nVicepresidenta: Rebeca Rego Vila\nSecretaria: Annya Melgar Rocca\nTesoureira: Lucía Olveira Valiño\nVocal: María José Miniño González\nVocal: María Belén Pérez Santos\nVocal: Juan Carlos Rego Sampedro\nSabede que estamos a vosa disposición para calquera consulta/suxerencia, a cal nos podedes facer chegar personalmente ou por calquera dos medios de comunicación dos que temos a vosa disposición:\nTlfno: 678 889 051 (dispón de whatsapp vía wifi)\nEnderezo electrónico: anpaasfurnas@gmail.com\nFacebook: ANPA As Funas\nou ben deixando un comentario neste blog.\nLembrarvos que se aínda non sodes socios, podedes facervos en calquera momento e beneficiarvos de tódolos nosos proxectos, xa sexan descontos, información/axuda sobre temas educativos ou mediación de conflictos que puideran xurdir entre familia-centro, todo isto por só 12 euros anuais.\nA comunidade educativa formámola entre tod@s: @s profesores, alumn@s e @s pais/nais, PARTICIPADE!!!\nPublicado por Unknown ás 17.1.14


Mr. Goodfish | Bo para o mar, bo para ti\nEN ES FR GA IT\nBo para o mar, bo para ti\nControl e avaliación\nQUEN É MR. GOODFISH?\nMr. Goodfish é o nome dunha campaña que promove o consumo sostible de produtos mariños, presentada por tres acuarios baixo o amparo da World Ocean Network: Nausicaa-Centre da Mer, en Francia, o Acquario dei Genoa, en Italia e o Aquarium Finisterrae en España. En conxunto, atraen a máis de dous millóns e medio de visitantes cada ano.\nAdemais dos patrocinadores da campaña en xeral (Planete de Mer e IUCN), moitos dos colaboradores destas institucións tanto a nivel rexional como nacional adheríronse á campaña Mr. Goodfish, tal é o caso do Lonxa da Coruña e Pescaldía (empresas pesqueiras) en España, peixerías e cadeas de venda polo miúdo por suposto restaurantes posuidores de estrelas Michelín… Todos eles colaboran para intentar cubrir na súa totalidade a cadea de custodia que vai do mar (ou do criadeiro) ata o prato.\npara que o día de MÁÑÁ\nqueden peixes no mar\n¿Por que é importante Mr. Goodfish?\nAs reservas de peixe e doutros animais mariños non son ilimitadas. Moitos son vítimas da sobrepesca.\nSeguindo os consellos de Mr. Goodfish, non só descubrirás novos e deliciosos produtos do mar, incluíndo peixes, mariscos e crustáceos, tamén descubrirás formas orixinais de variar as túas comidas e gozar do peixe de tempada.\nOs consellos de Mr. Goodfish permitiranche comprar peixe e ao mesmo tempo, preservar os recursos pesqueiros. Con Mr. Goodfish, é posible ser un consumidor responsable e tamén axudar a fomentar o consumo sostible.\nE por último, pero non menos importante, Mr. Goodfish ofrece receitas de peixe e marisco sinxelas e orixinais de Gastrónomas e restaurantes con estrelas Michelín; ¡sentarse a comer peixe e/ou marisco nunca volverá ser o mesmo!\n¿A quen vai dirixido Mr. Goodfish?\n> A calquera que goce comendo peixe, na casa ou no restaurante.\n> Ás peixarías e restaurantes que venden e compran peixe\n¿Como pode axudarche Mr. Goodfish?\nOs consellos de Mr. Goodfish son sempre construtivos. Non hai reprimendas, só boas recomendacións sobre os produtos do mar que podes consumir e sentirte ben facéndoo, xa que proveñen de poboacións\nabundantes e sas.\nMr. Goodfish publica unha lista de peixes e mariscos de tempada que respectan os talles mínimos das poboacións mariñas saudables. Ademais, permíteche escoller entre unha gran variedade de produtos pesqueiros, axudando deste modo a promover o desenvolvemento sostible.\nA lista de especies recomendada por Mr. Goodfish é elaborada, para cada estación, por un Comité de Expertos que inclúe a un representante da industria pesqueira, a un científico, a un membro do sector comercial e a un científico da World Ocean Network.\nSe fas click aquí atoparás:\nAs especies recomendadas para cada época do ano por cada un dos membros, con fotografías e receitas.\nEspecies novas coas que poderás variar o teu menú, así como receitas sinxelas elaboradas por cociñeiros famosos.\nEspecies novas coas que poderás variar o teu menú,\nasí como receitas sinxelas elaboradas por cociñeiros famosos\nAvisos legais Créditos


O Concello aclara a realidade dos servizos sociais municipais | web Oficial do Concello de Monforte de Lemos\nA concelleira de Benestar Social dixo que había dous tipos de axuda: a de dependencia e a básica. En canto á axuda a dependencia, comentou que era a Xunta de Galicia a que valoraba o grao de dependencia dos usuarios/as, confeccionaba o catálogo de servizos e definía o tipo de atención que cada solicitante debía recibir, debendo cumprir o Concello aquilo que a Xunta estipulaba.\nOs datos que ofreceu respecto da axuda á dependencia no concello de Monforte son os seguintes: a día de hoxe hai 67 persoas que reciben este tipo de axuda, variando o número de horas de prestación entre 20 e 90 ó mes segundo usuario/a; no ano 2011 este servizo tivo un custo de 490.000 euros, dos cales os usuarios/as aportaron 34.000 €, o Concello 51.000 e o resto correspondeu á Xunta de Galicia.\nPilar López dixo que o Concello nunca planteara ningún problema respecto da axuda á dependencia.\nEn canto á axuda básica a domicilio, a concelleira sinalou que no pasado mes de marzo a Xunta de Galicia comunicou que non aportaría diñeiro para este servizo nin para o persoal dos servizos municipais que o xestiona, ós concellos de menos de 20.000 habitantes.\nPilar López indicou que no ano en curso hai 130 persoas usuarias da axuda básica a domicilio en Monforte e que o financiamento deste servizo no ano 2011, cun custo total de 231.000 euros, foi o seguinte: usuarios/as 34.000 €, Deputación de Lugo 51.000 €, Xunta de Galicia 21.000 €, e Concello 124.000 €.\nSegundo dixo a concelleira de Benestar Social, os problemas xurden no presente ano cando a Xunta, despois de recortar a axuda no 2011 ó 50 %, decide suprimila na súa totalidade e, ó mesmo tempo, reduce en 60.000 euros a súa contribución para o mantemento dos contratos das traballadoras dos servizos sociais municipais.\nPilar López destacou que estas traballadoras realizan a tramitación de expedientes e as xestións necesarias en relación ás axudas básica e de dependencia, tendo elaborado 497 expedientes de dependencia dende o ano 2007.\nA responsable da área de Benestar Social dixo que cada quen debía asumir o seu papel, e que mentres a Xunta recortaba o Alcalde traballaba para resolver o problema.\nA tenente alcalde monfortina insistiu en que o debate era sobre a axuda a domicilio básica, a que reciben aquelas persoas non dependentes e que poden valerse por si mesmas en algunhas facetas da súa vida diaria, unha axuda da que a Xunta se retirou.\nMª Xosé Vega dixo que o Alcalde sempre falou da axuda básica, avalado por datos que demostran o que aporta cada quen, pero que a delegada vén a Monforte a falar da dependencia con ánimo de confundir e que ademais faino demaneira “torticera”. Raquel Arias vén a Monforte a mentir, dixo Vega Buján.\nA delegada di que temos máis de mil horas de dependencia valeiras, dando a entender que o Concello non atende á xente e iso non é certo, comentou a tenente alcalde.\nSegundo Mª Xosé Vega, os datos que ofrece a delegada teñen unha explicación. Dende o mes de febreiro a Xunta obriga ós concellos a instalar un sistema informático no que se reflicte o listado de usuarios/as e o número de horas de prestación recibidas. Nese listado aparecen 491 horas de prestación que non se facilitaron (o que multiplicado por tres meses vén dar a cifra que manexa a delegada), cifra que representaría o número de horas máximo que poden recibir cinco persoas nun trimestre. Vega Buján destaca que, se Raquel Arias collese os datos do último trimestre só aparecería 42 horas libres.\nVega Bujan atribúe o feito de que queden horas sen prestación de servizo a dous motivos principais: hai usuarios/as que cambian a solicitude do número de horas e hai outros ós que a Xunta non lles concede o tipo de asistencia que solicitan. Segundo comentou pode haber horas de servizo a disposición dos usuarios/as pero estes rexéitanas porque teñen solicitado, con informes favorables dos servizos sociais municipais, a atención por parte dun familiar e a Xunta négallo. A tenente alcalde sinalou que nestes momentos hai catro potenciais usuarios/as que solicitaron o coidado no entorno familiar e que renuncian á prestación porque a Xunta proponlle que os atenda persoal dunha empresa. Segundo comentou, tamén hai outro usuario que ten cheque asistencial e que a Xunta negouse a manterllo.\nMª Xosé Vega dixo que non se entendía que non atenderan as peticións da xente cando hai informes que as avalan.\nFinalmente, a tenente alcalde retou á delegada a que dixera o que tarda a xente en coñecer a contestación da Xunta ás súas peticións de axuda á dependencia, poñendo o exemplo dunha persoa de Monforte que solicitou a valoración de dependencia en setembro do ano 2009. Comentou que a esta persoa demandáronlle documentación en agosto do ano 2011 (case dous anos despois), e volveron facelo en decembro do mesmo ano para, en abril do ano en curso, outorgarlle a axuda a domicilio cando pedira coidados de dependencia no entorno familiar.\nVega Buján dixo que “se hai horas libres é porque a Xunta dalle ós usuarios/as o que non queren”


Adxudican por un millón de euros a nova depuradora do polígono Barro-Meis - Pontevedra Viva\nAdxudican por un millón de euros a nova depuradora do polígono Barro-Meis\nMartes 25 de Agosto, 2015 ás 14:56 do Martes 25 de Agosto, 2015\nA Deputación Provincial acaba de adxudicar a nova Estación Depuradora de Augas Residuais (Edar) do polígono industrial de Barro-Meis. A zona industrial aínda ten moitas parcelas sen adxudicar, pero varias empresas levan xa un tempo alí instaladas e están a traballar, de maneira que se facía necesario seguir avanzando na dotación de servizos.\nSegundo informou a presidenta da Deputación, Carmela Silva, "era fundamental" avanzar neste proxecto para que "teña todos os servizos que ten que ter un polígono". Neste caso, foi adxudicada por un importe de 980.169,58 euros e un prazo máximo de execución das obras de 9 meses.\nA Xunta de Goberno da Deputación reunise este martes nunha sesión extraordinaria a adxudicación do contrato de redacción do proxecto e execución da obra e acordou concederlla á UTE Edar Barro Meis, constituída polas empresas Unika Proyectos y Obras S.A.U. e Altuna y Uría S.A. Ao concurso público organizado pola Deputación presentáranse dez empresas.\nO polígono Barro-Meis ocupa unha superficie de case 500.000 metros cadrados e aínda ten 51 parcelas a disposición das empresas. Están á venda directa ata o 17 de decembro.\nO edificio de servizos de Barro-Meis estará en funcionamento a principios de 2016\nPor Redacción | Mércores 10 de Xuño, 2015\nO viveiro de empresas de Barro-Meis albergará a 16 emprendedores dende finais do verán


Play-Doc presenta sección competitiva de documentais e seminario de crítica feminista – Balea\nPlay-Doc presenta sección competitiva de documentais e seminario de crítica feminista\nBalea· 29 Marzo, 2018 ·0\nA organización do Festival Internacional Play-Doc, que se celebra en Tui entre o 26 de abril e 1 de maio vindeiros, xa anunciou os cinco títulos que conforman a sección a competición da súa 14ª edición. Cinco títulos que, segundo o festival, “definen o documental nos nosos días” e serven de escaparate para “realizadores de distintas xeracións e contextos”: “cine directo, observacional, arquivo e híbridos entre docu e ficción”. A continuación, os títulos seleccionados:\n–The Waldheim Waltz de Ruth Beckermann, documental premiado no Festival de Berlín. A veterana realizadora céntrase na figura da súa compatriota Kurt Waldheim, ex secretario de Nacións Unidas (1972-1981) que ocultou dous anos da súa biografía como criminal de guerra.\n–Terra Franca, da debutante portuguesa Leonor Teles, retrato dun pescador do Tajo que se poderá ver en Tui só uns días despois de estrearse no prestixioso Festival Cinema du Réel, con sede no parisino Centro Pompidou. Ainda que é nova na longametraxe, Teles xa obtivo o Oso de Ouro ao mejor corto en Berlín 2016 con “Balada de un Batráquio”.\n–Going South é o título do novo filme de Dominic Gagnon (autor de “Of the North” e pioneiro do “cine directo a distancia”), cuxa estrea absoluta terá lugar só uns días antes, no Visions du Réel de Suíza.\n–Lamaland (Parte 1) do mexicano-suizo Pablo Sigg, estreado no Festival de Rotterdam. Un documental realizado en Nueva Germania (Paraguai) cos supervivintes directos da comunidade utópica fundada a finais do século dezanove pola irmá de Nietzsche, Elisabeth Förster-Nietzsche no sur da Amazonia.\n–Less unwanted de Europa dirixida polo italiano Fabrizio Ferraro e producida por Lluis Miñarro. Unha peza arredor da ruta Lister nos Pirineos, transitada por antifascistas tanto de España como de Francia ao final da Guerra Civil e, posteriormente, durante a ocupación alemá de Francia, polo filósofo Walter Benjamin, que morreu en Portbou en 1940.\nAs actividades do Play-Doc completaranse cunha oferta formativa na que destaca o seminario de crítica feminista o 28 e 29 de abril en colaboración con A Cuarta Parede e que contará coa presenza das investigadoras Elena Oroz (Universidade Carlos III de Madrid), Marta Pérez Pereiro (Universidade de Santiago de Compostela) e Marga Carnicé Mur (Escola Superior de Cinema i Audiovisuals de Catalunya).\nCanda a este, o festival convoca tamén o obradoiro para adultos Filma, revela, edita e proxecta que convida a revisitar “as paisaxes filmadas nos anos sesenta e setenta en Tui polos seus habitantes en formato Súper 8” con novas filmacións en formato 16mm. Pola súa banda, os máis cativos poderán participar en Descubrindo as imaxes, unha actividade na que gravarán “pequenas películas ao estilo dos irmáns Lumiere: películas que duran só un minuto, nunha toma única e sen mover nin cambiar nada en cámara, que retratan accións de principio a fin”.\nNos próximos días a organización irá avanzando a programación completa: retrospectivas 2018, cinema galego, música en directo e todas as actividades desta edición.


Europa Press 21 enero 2018 20:57 h.\ngalego youtubers Youtubeir\nO prazo para participar en '[email protected]' está aberto ata o 15 de marzo\nA iniciativa [email protected]s celebra a súa segunda edición, na que repartirá 5.500 euros en premios\nO fenómeno dos youtubers está xa moi estendido. Aproveitando a capacidade de influencia que teñen os personaxes que se volven referentes nesta rede social, o proxecto [email protected] pretende impulsar a normalización do idioma propio de Galicia.\nEn busca de youtubers que falen galego, esta iniciativa celebra este ano a súa segunda edición, organizada polos servizos de normalización lingüística dos concellos da Baña, Ames, Carballo, Ourense, Pontevedra, Ribadeo, Santiago, Teo e O Grove, polas universidades da Coruña, Compostela e Vigo e pola Deputación da Coruña.\n"Somos conscientes de que fai máis Miriam —finalista de Operación Triunfo— cantando en galego que moito do que poidan facer os servizos de normalización", recoñece Mónica Fernández, coordinadora de [email protected] s.\nTIPOS DE YOUTUBERS. O proxecto [email protected] nace co obxectivo de promover e visibilizar o uso do galego con vídeos de opinión e videotutoriales a través de YouTube.\nEn declaracións a Europa Press, Mónica Fernández explica que as temáticas son "moi variadas" e que a iniciativa non está copada polos máis novos, aínda que si que son maioría.\nDesde youtubers que se dedican a explicar receitas de cociña, explica, ata outros que fan análise da situación política en Cataluña, pasando por un mariñeiro que conta como é a pesca de centolas, alguén que ensina a elaborar xoguetes ou que recomenda series e persoas que dan instrucións para mellorar a maquillaxe.\nPRAZOS E PREMIOS. Pode participar todo aquel maior de 14 anos que queira transmitir algún coñecemento ou opinar sobre algún asunto de interese a través de vídeos autoproducidos subidos a YouTube de forma independente ou nunha canle.\nIso si, todos os vídeos participantes teñen que estar publicados con data posterior ao 28 de abril de 2017 na plataforma e cos hashtag #youtubeiras #youtubeiros na descrición.\nO prazo para inscribir os vídeos e canles no premio [email protected] empezou o pasado 1 de decembro e remata o próximo 15 de marzo.\nExisten tres categorías: vídeo- facermos, que mostra saberes e procesos de elaboración a través dun tutorial para que outra xente poida aprender; vídeo- opinarmos, que expón unha valoración acerca dun tema de interese; e canle, na que se terá en conta a traxectoria e capacidade de repercusión.\nEn canto aos galardóns, o premio ao mellor vídeo- facermos levará 1.000 euros, outros 1.000 irán ao mellor vídeo- opinarmos e outros 1.000 á mellor canle, e existen outros cinco premios dotados de 500 euros cada un para recoñecer a creatividade, a eficiencia comunicativa, a calidade técnica, a lingüística e o premio do público (a denominada #propostayoutubeira).\nTALLERES. Pero, ademais dos galardóns, o proxecto tamén ofrece seis talleres nos centros socioculturais do Concello de Santiago. Con 15 prazas en cada un, serán impartidos pola produtora creativa Illa Bufarda e os participantes deberán levar os seus propios aparellos.\nFallece en Galicia el exbatería de Judas Priest Dave Holland


WordPress 3.1.4 (e 3.2 Release Candidate 3) en galego | WordPress.org Galego\nWordPress 3.1.4 (e 3.2 Release Candidate 3) en galego\nPublicado por 30 de Xuño, 2011 24 de Setembro, 2018 o Pablo.Categorías ActualizacionsEtiquetas galego, wordpress\nO WordPress 3.1.4 está dispoñible desde hoxe. Desta volta trátase dunha actualización de mantemento e seguridade para todas as versións anteriores.\nEste lanzamento arranxa un problema que permitiría que un usuario con nivel de editor malicioso obtivese acceso completo ao sitio. Grazas, K. Gudinavicius de SEC Consult por enviárnolo á nosa atención. A versión 3.1.4 tamén incorpora outros moito arranxos de seguridade e medidas de endurecemento grazas ao traballo dos desenvolvedores de WordPress Alexander Concha e Jon Cave, do noso equipo de seguridade. Consulta o rexistro de cambios para máis detalles.\nA tradución ao galego foi modificada neste lanzamento, importando as novas cadeas da versión 3.2. Se desexas participar na tradución ou resolver algunha dúbida, ponte en contacto co grupo de localización do WordPress ao galego.\nDescarga o WordPress 3.1.4 ou actualiza inmediatamente desde o menú Panel → Actualizacións na área de administración do teu sitio.\nA tradución ao galego está ao 100%, aínda que poden quedar pequenos detalles por correxir. Se desexas participar na tradución, ponte en contacto co grupo de localización do WordPress ao galego.\nPara probares o WordPress 3.2, experimenta o WordPress Beta Tester plugin (queres ter as actualizacións máis “nocturnas e sanguinolentas”). Tamén podes descargar a release candidate aquí (zip). Nesta fase, os autores dos plugins deberían estar facendo probas finais para garantir a compatibilidade.\nPrevio Artigo anterior: WordPress 3.2 Release Candidate 2 en galego\nSeguinte Artigo Seguinte: Copias de seguranza no teu Dropbox (e en galego)


IES DO CASTRO - VIGO « FORMACIÓN PROFESIONAL\nA Formación Profesional organízanse en ciclos formativos de Grao Medio e Superior de duración variable, en función da natureza da competencia profesional buscada en cada caso e da formación precisa para adquirila.\nCaracterísticas xerais da formación profesional\nNeste enlace tes o acceso a nova páxina da FP da Consellería de Educación, na que atoparás información actualizada e resposta a diversas preguntas e dúbidas sobre esta modalidade de ensinanza.\nDOCUMENTO INFORMATIVO FORMACIÓN PROFESIONAL\nAquí tes un tríptico en pdf da Consellería de Educaicón coa información esencial e resumida sobre os ciclos de FP.\nOFERTA DE CICLOS FORMATIVOS DE GRAO MEDIO E SUPERIOR NO CURSO 2013/14\nEste programa da DA CONSELLERÍA DE EDUCACIÓN pretende e informar e axudar a elixir ao alumnado.\nACCESO A UNIVERSIDADE DESDE OS CICLOS\nDesde os Ciclos Formativos de Grao Superior podes acceder directamente ás titulacións universitarias de GRAO sen necesidade de realizar a FASE XERAL da selectividade. Para determinados GRAOS nos que se requira unha nota de admisión máis alta será necesario que realices a FASE ESPECÍFICA das probas. Neste enlace terás a información específica sobre o acceso á universidade desde a FP de Grao Superior con explicacións sobre:\n.- Nota de admisión.\n.- Cálculo da nota media do ciclo formativo.\n.- Procedemento para mellorar a nota de admisión.\n.- Cálculo da nota de admisión.\n.- Inscrición no procedemento.\n.- Adxudicación de prazas.\n.- Orde de prelación na adxudicación das prazas das ensinanzas universitarias de grao\nCATÁLOGO DE VALIDACIÓNS DE CRÉDITOS E MATERIAS para os técnicos superiores de FP que accedan ás novas titulacións universitarias oficiais de grao (Actualizado o 09/09/13)


Dúas fotografías bidimensionais de obxectos tridimensionais reconvértense virtualmente en espazos 3-D artificiais, ademais de estratificarse e superpoñerse entre elas. Deste xeito, a artista reproduce unha complexa estrutura espacial con múltiples perspectivas, creando ao mesmo tempo un movemento abstracto minimalista.\nAs catástrofes repítense incansablemente no cine de Hollywood. O cine de catástrofes é un xénero que alude á psique colectiva de cada respectiva época histórica. A perspectiva dun anhelo posmoderno de momentos de destrución espectacular, que interrompe brevemente a aburrida monotonía do consumismo capitalista tardío, mostra o contraditoria que é a cultura popular posmoderna…\nBrasil, Francia, Portugal, Países Baixos\nUn arquivo de debuxos realizados polos Waimiri-Atroari durante a súa primeira experiencia de alfabetización constrúe unha memoria visual colectiva do seu proceso de aprendizaxe, perspectiva e territorio ao tempo que documenta o seu encontro co “home civilizado”.\nXapón, Australia, Taiwán\nUntitled (Sen título) é unha película collage que combina a imaxe e o son de Takashi Makino, a música de Lawrence English e o texto de escritura automática de Esperanza Collado, producidos entre marzo e xuño de 2020, cando o primeiro ataque do coronavirus sacudiu o mundo.


Actuación de Benestar Social nos asentamentos precarios polo COVID-19 - AQU! CORUÑA\nReading Now Actuación de Benestar Social nos asentamentos precarios polo COVID-19\nActuación de Benestar Social nos asentamentos precarios polo COVID-19\nA Concellería de Benestar Social, Igualdade e Participación estase a despregar desde hai días nos asentamentos precarios do Portiño, As Rañas e A Pasaxe, co fin de concienciar as persoas que residen alí sobre a importancia do confinamento e as medidas de hixiene e de distanciamento social que deben adoptar para protexérense fronte ao contaxio do coronavirus. Estas visitas tamén teñen como obxectivo achegarlles material didáctico ás nenas e nenos destes poboados con escasos recursos para realizaren unha formación educativa telemática.\nEstas accións son realizadas polo persoal técnico municipal da Concellería de Benestar Social, acompañado de membros de Protección Civil e da Policía Local. Nestes achegamentos aos ditos asentamentos precarios aínda existentes na nosa cidade, tamén se lles proporcionan alimentos ás persoas que residen neles.\nO pasado día 25 de marzo, o persoal dedicado a estas tarefas visitou o poboado da Pasaxe. A visita ao Portiño realizouse o pasado luns e antonte volveuse visitar en compañía do Secretariado Xitano, entidade que se ofreceu desinteresadamente a acudir a este labor para dar apoio. Onte visitouse o asentamento das Rañas, onde se repartiron alimentos e fomentáronse as medidas de hixiene que se deben manter para que este sector da poboación estea protexido do COVID-19.\nOs consellos para o COVID-19 da Policía Local


A Xunta e Inditex continúan coa innovación forestal\nNova cita no marco do convenio asinado no plan 2010-2020 // O obxectivo é incrementar a produción e a calidade dos produtos galegos\nImaxe da visita ao dispositivo experimental de lume forestal (Delfor). - FOTO: XUNTA\nCLARA ESPIÑO | 22.09.2017\nO impulso do sector forestal galego co obxectivo final de incrementar a produción e a calidade dos seus productos na comunidade é a finalidade do convenio asinado entre Xunta de Galicia e a multinacional Inditex no marco do Plan de Innovación e Mellora Forestal 2010-2020.\nCon esta idea en mente, a Consellería do Medio Rural e Inditex seguen a colaborar para o impulso do sector e veñen de manter un novo encontro (o quinto) no Centro de Investigación Forestal de Lourizán, en Pontevedra, para facer seguimento deste acordo.\nAproveitando a cita, os representantes de ambas as partes visitaron o laboratorio de xenética molecular, onde se explicou o proceso levado a cabo para identificar nos viveiros de Galicia as variedades tradicionais de castaña; o dispositivo experimental de lume forestal (Delfor) e finalmente unha parcela ensaio de clons de cerdeira.\nNo encontro de traballo participaron o secretario xeral e do consello da compañía téxtil, Antonio Abril, e o director de sustentabilidade ambiental da mesma, Antonio Álvarez, e por parte da Xunta o director xeral de Ordenación Forestal, Tomás Fernández-Couto; o director do centro de Lourizán, Enrique Martínez, e o secretario técnico do Instituto Galego de Calidade Agroalimentaria (Ingacal), Alfonso Ribas, según informou o departamento autonómico nunha nota de prensa.\ncompetitividade do monte galego O devandito Plan de Innovación e Mellora Forestal ten por obxectivo principal incrementar a produción e a calidade dos produtos forestais, entendidos como materia prima da industria forestal galega.\nProcura, deste xeito, mellorar a competitividade do eido forestal mediante unha xestión sustentable que garanta a conservación e a protección dos recursos e potencie o efecto dos bosques como sumidoiros de carbono. Trátase, en definitiva, di a Xunta de Galicia, de conseguir un equilibrio de usos dos montes baseado en criterios técnicos de multifuncionalidade que redunde de xeito positivo no contexto socioeconómico de Galicia.\nMedio Rural e Inditex estableceron un réxime de colaboración para a aplicación deste plan, reforzando a estrutura do centro pontevedrés de Lourizán. O convenio persegue apoiar tres programas diferentes, centrados nos ecosistemas forestais, a mellora xenética e silvícola e a protección forestal.\nAdemais, o acordo aborda tamén a dotación de investigadores postdoctorais especialistas nas actividades previstas no plan e a formación de persoal investigador durante o seu período de vixencia.


A nova versión do xestor de paquetes GNU Guix 1.1 está lista | Desde Linux\nEnumere a nova versión do xestor de paquetes GNU Guix 1.1\nRecentemente o sAnunciou o lanzamento da nova versión do xestor de paquetes GNU Guix 1.1 e da distribución GNU / Linux construída sobre esta base. A distribución ppermite a instalación como sistema operativo autónomo en sistemas de virtualización, en contedores e en equipos ordinarios, así como o lanzamento en distribucións GNU / Linux xa instaladas, actuando como plataforma para implementar aplicacións.\nO usuario ten características como a contabilidade de dependencias, o traballo sen raíces, o retroceso ás versións anterior en caso de problemas, xestión de configuración, clonación de contornos (creación dunha copia exacta do contorno de software noutros ordenadores), etc.\nMentres o xestor de paquetes GNU Guix baséase nos logros do proxecto Nix e ademais das funcións típicas de xestión de paquetes, admite funcións como a realización de actualizacións transacionais, a posibilidade de recuperar as actualizacións, traballar sen obter privilexios de superusuario, perfís de soporte ligados a usuarios individuais, a posibilidade de instalar simultaneamente varias versións dun mesmo programa, medios de recollida de lixo (identificación e eliminación de versións de paquetes non utilizadas).\nAdemais, proponse o uso dunha linguaxe especializada de alto nivel orientada aos compoñentes e temas da API de Guile Scheme para determinar escenarios de ensamblaxe de aplicacións e regras de formación de paquetes. Estes compoñentes permiten realizar todas as operacións de xestión de paquetes no esquema de linguaxe de programación funcional.\n1 Que hai de novo en GNU Guix 1.1?\n2 Descarga Guix 1.1\nQue hai de novo en GNU Guix 1.1?\nEsta versión corresponde a 14.078 compromisos asumidos durante 11 meses por 201 persoas. Inclúe moitas novas funcións, interface e rendemento do usuario, melloras, así como moitas correccións de erros.\nEntre as principais novidades que destacan, podemos atopala Engadiuse un marco para a proba automática do instalador gráfico. O instalador agora está ensamblado nun sistema de integración continua e probado en diferentes configuracións (partición raíz normal e cifrada, instalación con escritorios, etc.).\nEngadíronse dous novos comandos, un deles é "sistema guix describe«, O que fai posible, cando se implementa, avaliar os cambios entre dúas instancias diferentes do sistema, o outro comando que se engadiu é"Guix desprega" que está deseñado para implementar o recheo de varios ordenadores ao mesmo tempo, por exemplo, novos entornos en VPS ou sistemas remotos accesibles a través de SSH.\nTamén podemos atopar o novos servizos do sistema engadidos: auditd, fontconfig-file-system, getmail, gnome-keyring, kernel-module-loader, knot-resolver, mumi, nfs, nftables, nix, pagekite, pam-mount, patchwork, polkit-wheel, provenance, pulseaudio, sane, singularidade, usb-modeswitch.\nAdemais versións de software actualizadas en 3368 paquetes, Engadíronse 3514 novos paquetes, incluíndo versións actualizadas de xfce 4.14.0, gnome 3.32.2, mate 1.24.0, xorg-server 1.20.7, bash 5.0.7, binutils 2.32, cups 2.3.1, emacs 26.3, iluminación 0.23.1, gcc 9.3 .0, gimp 2.10.18 .2.29, glibc 2.2.20, gnupg 1.13.9, go 2.2.7, guile 68.7.0, icecat 0-guix1-preview3.7.0, icedtea 6.4.2.2, libreoffice 5.4, linux-libre 31. 12.33, openjdk 5.30.0, perl 3.7.4, python 1.39.0 e óxido XNUMX.\nDos outros cambios que destacan desta nova versión son:\nEngadiuse soporte de imaxe para Singularity e Docker ao comando guix pack.\nEngadiuse o comando "guix time-machine", o que lle permite volver a calquera versión dun paquete gardado no arquivo Software Heritage.\nA opción "-target" engadiuse ao "sistema guix", proporcionando soporte parcial para a compilación cruzada;\nGuix implántase usando Guile 3, o que ten un efecto positivo no rendemento.\nO gráfico de dependencia do paquete está limitado a un conxunto reducido de compoñentes de orixe binaria do conxunto (semente), o que supón un gran paso cara á implementación de arranque de arranque totalmente verificable.\nEngadíronse sistemas de compilación para Node.js, Julia e Qt para simplificar a escritura de paquetes para aplicacións relacionadas con estes proxectos.\nAdemais, os autores de repositorios de paquetes de terceiros teñen ferramentas para escribir mensaxes de novas que o usuario pode ler executando o comando "guix pull –news".\nDescarga Guix 1.1\nFinalmente para aqueles que estean interesados en probar o xestor ou distribución de paquetes, podes consultar os detalles instalación e / ou atopar as imaxes para descargar, Na seguinte ligazón.\nAs imaxes para a súa instalación en USB Flash (241 Mb) ou o seu uso en sistemas de virtualización (479 Mb), están dispoñibles para as arquitecturas i686, x86_64, armv7 e aarch64.\nCamiño completo ao artigo: Desde Linux » Distribucións » Enumere a nova versión do xestor de paquetes GNU Guix 1.1


O máis importante - Sen Noticias de Aldebarán #hombresyalgunasmujeres\nPosted on 10 Marzo, 2019 2 Setembro, 2020 by eduardom\nDa miña nai creo que o primeiro que lembro é un día que veu a buscarme ao colexio. Eu debía ter cinco anos. Todas as nais xuntábanse no patio, á beira da entrada e dende as escaleiras a profesora Ana chamaba por nos, un a un, polo seu micrófono, que era como os dos espectáculos da tele, mentres os nenos esperabamos en clase xogando ou falando cos compañeiros.\nAquel día non sei que me deu que me puxen na xanela mirando a ver se mamá viña. E debeu ser que ensimesmei con algunha aventura, porque estiven media hora alí pegado ao cristal e nin me decatei de que a profesora Ana xa me chamaba varias veces por megafonía. Cando volvín da miña fantasía, ao darme conta de que alí abaixo estaba a miña nai, dei a volta e entón descubrín que estaba completamente só en clase— ata apagaran a luz— e que todos os nenos, incluso a profesora, esquecéranse de min. Que susto levei! Pensei que me deixaran encerrado!\nAo chegar á beira da miña nai lanceime ás súas pernas coa respiración entrecortada pola carreira que acababa de facer e polo medo: a pesar do rápido que correra, non lograra deixalo atrás. Eu choraba cos mocos pingando do nariz, desconsolado, así que ela, sen preguntarme que pasaba, agachouse e abrazoume con forza. Nunca esquecerei o seu cheiro. Cheiraba a amorodos.\nA miña nai non traballaba, polo que me levaba de cotío ao colexio. Creo que iso foi algo que lle pesou toda a vida e ás veces penso que foi culpa miña, porque ao quedar embarazada de min, non soubo enfrontarse aos seus sogros e ao final tivo que deixar o seu traballo de secretaria.\nA min parecíame a mamá máis guapa do mundo, pero ben, como a todos os fillos, supoño. Ademais cantaba e cociñaba moi ben. No entroido pasábase as tardes facendo sobremesas e aínda que se queixaba do traballo que lle daban para o pouco que duraban, no fondo gozaba facéndoo. Eu poñíame nunha esquina a debuxar bandeiras ou coches, mentres ela estiraba a masa das orellas ata deixala fina como o papel ou facía as filloas unha a unha, dándolle unto á tixola para que non se pegasen. Que cheiro tan rico quedaba na casa! E mentres cociñaba cantaba… “Que tiene la Zarzamora que a todas horas… llora que llora…”\nRecordo que comigo tiña unha paciencia infinita. Eu tiña unha amiga moi íntima no instituto. Sentabamos xuntos en clase e só separabamos ao volver a casa. Non eramos noivos… aínda. Un día, estando en clase, sen causa algunha, de súpeto, morreu. Foi un golpe brutal. Durante semanas eu volvía do instituto, comía algo a duras penas e logo encerraba na miña habitación. Pasaba as tardes mirando o teito, durmindo ou chorando porque me partía a alma ollar, cada día, o seu oco ao meu carón. Un día a miña nai empezou a entrar no cuarto sen preguntar. Traíame un bocadillo, ou iogures, ou unha cunca de arroz con leite ou un anaco dun dos seus biscoitos e acariñábame o pelo ou simplemente abrazábame. Despois quedaba sentada ao meu carón ata que por fin eu acougaba. Foi así como empecei a saír do buraco. Grazas á súa infinita paciencia. E ao seu amor. Porque sempre hai alguén, aínda con todos os nosos defectos, que nos quere.\nEla foi moi feliz a pesar desa pena por non facer a vida que quería. Ou a pesar do triste que estivo cando morreu o meu pai ou cando o do cancro. Tamén é certo que ti a axudaches moito. A miña nai era forte e por iso curou, pero ningún de nos imaxinaba que aínda levaba a perda de papá por dentro, así que foi marabilloso volver vela sorrir. Foi entón cando viñeches a vivir con ela. Total, a casa facíaselle grande despois de que os seus fillos marchasen a vivir a súa vida.\nClaro que en realidade non era tan bonito como parecía, non? Ela prefería gardarse os problemas. Así era de boa. Tragábao todo. Cando a miña avoa paterna fíxolle a vida imposible ela saía a pasear e non lle dicía nada a ninguén. Co cancro non dixo nada ata que se curou. Era moi sufrida.\nPero un día non puido máis. Pasou pola miña casa e contoume que eras moi celoso, moi posesivo, que perdera a súa liberdade. Que lle controlabas ata o respirar. Eu díxenlle que viñese comigo, que te deixase, pero ela dicía que te quería, que non se miraba sen ti. Nos seus ollos había medo, medo a ti, claro, pero medo tamén a estar soa.\nAquel día debín facer algo pero non fun quen. Non quería meterme no medio. A miña nai rogoume que non fixese nada, que todo se solucionaría, que ti prometeras cambiar.\nClaro que ti nunca cambiaches.\nPor que a axudaches? Para acabar matándoa? Eu preferíaa triste, pero viva! Por que non tiveches o valor de matarte ti antes? Por que tiveches que matala a ela e logo facer ese patético intento de suicidio? Agora vaste quedar enganchado polo que te quede de vida a esa máquina e a min resúltame gracioso porque podería desenchufala e apenas vivirías un ou dous minutos. Tres como moito. Podería facelo pero non sei, non miro o medo á morte nos teus ollos: gustaríache que te liberase desta condena, non?… Pois escóitame ben. Da miña nai aprendín moitas cousas. Moitas. A ter paciencia, a ser unha boa persoa, a ser feliz… pero sabes? Es un tipo con sorte. Porque o máis importante que me ensinou a miña nai foi a ter compaixón.\nThis entry was posted in #hombresyalgunasmujeres, Nai and tagged Aldebarán. Bookmark the permalink.\n← A caixiña de cristal\nEstraña soidade →


Fábrica de papeleiras - Fabricantes, provedores de papeleiras de China\nPapeleira de lixo-B001-B004 / B001A-B004A\nLixo de rolamento pode ser como un lixo comercial. Estas latas son axeitadas para eventos industriais e grandes, polo xeral esta área contará con gran cantidade de lixo, grandes anacos de lixo. Nas áreas públicas, como escolas ou arenas, tamén precisan recoller grandes cantidades de papel, botellas ou latas, os colectores de lixo que se rodan son excelentes.\nCon un deseño de perfil baixo, a papeleira / lixo rectangular de cor gris é ideal para oficinas e uso na casa nos restaurantes. O atractivo deseño desta papeleira compleméntase coa cor e o tamaño versátil. É un bo complemento para a estación de anfitrión / anfitriona ou utilízao detrás do mostrador da súa pequena tenda de conveniencia para que o seu persoal poida eliminar rapidamente os anacos de papel non desexados ou incluso para usalos no escritorio.\nCubo de lixo de plástico de 23L / 42L con tapa-B031 B032\nOs contedores de escritorio son eficientes no espazo, son económicos e son unha solución de reciclaxe e residuos de escritorio de fácil e eficaz.\n23L / 42L / 58L Papeleira de recollida de cuadrados –B-013 / B-014 / B-015\nEsta é unha moi boa lata sen contacto cunha tapa, pode tapar o lixo sucio e o columpio evitará que toque o colector de lixo.\nPapelera de recollida de tapa de xiro 58L-B016D / B016E\nA construción totalmente plástica non astilla, se oxida nin entra. Os bordos laminados engaden resistencia e son fáciles de limpar.\nPapeleira de recollida de residuos 58L-B-016A / B-016B / B-016C\nCarro de lixo ao aire libre 660L-B109


Losada: "Os nomeamentos de Currás e Farjas constatan a folla de ruta privatizadora do Goberno de Rajoy" - PSdeG-PSOE\nInicio Parlamento de Galicia Losada: "Os nomeamentos de Currás e Farjas constatan a folla de ruta privatizadora do Goberno de Rajoy"\n30.12.2011 32641281A Abel Losada, remodelación goberno galego 0\nO portavoz do Grupo Parlamentario Socialista Abel Losada valorou hoxe os nomeamentos das Conselleiras de Sanidade e Facenda do Goberno de Feijoo. Dixo que “constatan” a folla de ruta “privatizadora e conservadora” do Goberno de Mariano Rajoy.\nSobre a Conselleira de Facenda sinalou que ten “unha visión política tecnocrática, fría e de axustes cuantitativos”. E advirte ademais que “non ten en conta as repercusións sociais das medidas restrictivas que executa”. Asegura que non é capaz de entender “que a actividade e o gasto publico ten unha dimensión de crecemento económico e de loita contra o desemprego fundamental”. Por iso lamenta que Fernández Currás “non teña esa visión”.\nLosada afirma que Fernández Currás ten no seu debe “unha fusión das caixas absolutamente fracasada, e a nosa Comunidade conta cun endebedamento crecente de 3 mil millóns de euros, que a día de hoxe seguimos sen saber a que se dedicaron”.\nO portavoz lembrou ademais que Fernández Currás vai ter un “conflicto de competencias”, xa que a Xunta reclama do Goberno do Estado 805 millóns da financiación autonómica, e onte mesmo anunciou un recurso contencioso administrativo sobre a devolución de 600 millóns de euros. Por iso advertiu “estamos seguros que cando asuma as súas responsabilidades do Goberno de España resolvera estes asuntos favorablemente para Galicia”.\nSobre a Conselleira Pilar Farjas advirte que “é unha abandeirada da privatización da sanidade, xa que non cree na sanidade publica, universal e gratuíta”. Subliña ademais que ten un enfoque da mesma “ estrictamente asistencialista e de beneficencia, limando a calidade da sanidade publica e abrindo a porta a privatización e ao negocio en torno ao sistema sanitario público”.\nArtigo anterior\tLópez Vidal pide a comparecencia de Feijóo para explicar a política aeroportuaria do Goberno galego Artigo seguinte\tPachi Vázquez avoga por "traballar xuntos" para saír da crise e critica a visión "fatalista" de Feijóo


A chef da casa rural “A Parada das Bestas” divulga a cultura e as tradicións de Galicia en Castellón | Galicia Calidade Lecer\nA chef da casa rural “A Parada das Bestas” divulga a cultura e as tradicións de Galicia en Castellón\nA restauradora Maria Varela, copropietaria e chef da casa rural A Parada das Bestas, establecemento pertenecente a Lecer e certificado co selo Galicia Calidade, impartió onte un novo ‘Obradoiro de Cociña Tradicional Galega’. Este Obradoiro, encuadrado no programa anual de actividades destinadas a divulgar a cultura e as tradicións de Galicia en Castellón, foi programado […]\nA restauradora Maria Varela, copropietaria e chef da casa rural A Parada das Bestas, establecemento pertenecente a Lecer e certificado co selo Galicia Calidade, impartió onte un novo ‘Obradoiro de Cociña Tradicional Galega’.\nEste Obradoiro, encuadrado no programa anual de actividades destinadas a divulgar a cultura e as tradicións de Galicia en Castellón, foi programado polo Centro Galego de Castellón “O Aturuxo” en colaboración coa Secretaria Xeral de Emigración e se desenvolvió nas instalaciones de O Faiado da propia entidade, situado no complexo Social Tetúan XIV.\nLa chef María Varela é experta en cocina caseira cun toque de autor e promoveu a recuperación e o desenvolvemento de receitas tradicionais vinculadas ao Camiño de Santiago.\n‘A Parada das Bestas’, xestionada polo matrimonio de María Varela e Suso Santiso, leva anos asentado nunha zona privilexiada, cerca das torrentes do Mácara e do castillo de Pambre, e ten como base a gastronomía, elaborada co produtos galegos, de alta calidade, ecolóxicos, e cociñados co tradición e á vez con tonos modernos. En 2013 recibiou o premio Alimentos de España á Restauración, que concede o Ministerio de Agricultura, Alimentación e Medio Ambiente, por o seu fomento dos produtos ecolóxicos e a difusión do coñecemento do patrimonio cultural e gastronómico da zona”.


PP DE LUGO As nosas ideas EDUCACIÓN\nAs leis educativas socialistas e a súa política educativa non satisfán a unha gran maioría da sociedade española. Non gozan do consenso político e social demandado pola sociedade.\nO nivel de coñecemento dos nosos alumnos da educación secundaria obrigatoria é moi baixo e estamos no furgón de cola segundo todos os informes internacionais.\nEstableceremos por lei a garantía do ensino en lingua castelá en todas as etapas educativas, posibilitando naquelas Comunidades Autónomas que teñan, xunto coa lingua oficial do Estado outra lingua cooficial, a aprendizaxe en ambas as linguas.\nComprometémonos a que os nosos fillos poidan recibir a mesma educación independentemente da Comunidades Autónomas que estuden, garantindo a igualdade de oportunidades e a mobilidade xeográfica.\nDefendemos a pluralidade de proxectos educativos para garantir o dereito dos pais a elixir o colexio máis adecuado para os seus fillos, fortalecendo o sistema de concertos.\nCremos que os pais somos os primeiros responsables da educación dos nosos fillos. Non queremos imposicións nin adoctrinamientos a través de materias ideolóxicas obrigatorias.\nPotenciaremos as novas tecnoloxías e os idiomas en todo o sistema educativo. Queremos pór en marcha un Programa Integral de Aprendizaxe do Inglés, que abarque desde o ensino temperán na segunda etapa da educación infantil, ata o financiamento de bolsas para estancias en países de fala inglesa.\nComprometémonos a un acordo nacional para configurar unha formación profesional de calidade, homologada á Unión Europea, adaptada ao mercado laboral e cunhas titulacións recoñecidas.\nDeclaramos o noso compromiso coa escola pública e a escola sostida con fondos públicos, que atenden á maior parte dos nosos alumnos e contribúen a garantir o dereito constitucional á educación.\nSomos partidarios dun gran pacto pola educación para garantir a estabilidade dos proxectos educativos dos centros escolares.\nApostamos por un sistema educativo de calidade e excelencia que sexa motor dunha economía competitiva, xeradora de emprego e que propicie unha auténtica igualdade entre españois.\nConsideramos prioritario loitar contra o fracaso escolar, así como recuperar os valores que resulten imprescindibles para o éxito escolar.\nQueremos elaborar un novo modelo de avaliación dos resultados educativos. Deben articularse probas censales externas de carácter nacional que permitan coñecer os resultados de cada alumno, de cada centro e do sistema no seu conxunto en termos homogéneos a efectos de comparación.\nDefendemos a reforma da LOE para establecer a consideración de autoridade pública de mestres e profesores no exercicio das súas funcións e aprobar un Estatuto Básico da Función Pública Docente que garanta o recoñecemento social, laboral e económico da figura do profesor.


O CiTIUS de Santiago abre as súas portas co evento 'Inside the Lab III'\nCartel do evento 'Inside the Lab III'.\nO CiTIUS de Santiago abre as súas portas co evento ‘Inside the Lab III’\nAs portas do Centro Singular de Investigación en Tecnoloxías da Información da USC (CiTIUS) volverán abrise á industria, empresas e institucións durante a terceira edición de Inside the Lab, o encontro de presentación de tecnoloxía de maior entidade de cantos se celebran ao longo do ano neste centro. Esta xornada celebrarase a vindeira semana o venres 14 de xullo.\nCreado co gallo de facilitar o proceso de transferencia dalgunhas das solucións de alta calidade desenvolvidas nos seus laboratorios, Inside the Lab regresa cada mes de xullo ao CiTIUS para pór en valor as distintas aplicacións destas tecnoloxías en múltiples eidos da actividade industrial. Como xa acontecera nas dúas edicións previas, os visitantes poderán acceder a calquera dos once puntos informativos repartidos por todo o edificio en horario libre entre as 10.00 e as 14.00 horas, onde o persoal investigador do centro explicar persoalmente as aplicacións máis significativas dos seus sistemas.\nSe o pasado mes de febreiro era a xornada monográfica UAVlab a que, cun formato semellante, atraía a atención de empresas e institucións coa presentación de tecnoloxías aplicadas a vehículos aéreos non tripulados (UAVs), nesta ocasión os sistemas presentados contan con aplicación en diversas áreas, tales como a captación de enerxía do ambiente para alimentar sistemas médicos bioimplantables, algoritmos para a detección precoz de persoas en risco de padecer depresión ou solucións baseadas na técnica LIDAR para a detección e identificación de edificacións-entre moitas outras–. Unha ampla gama de resultados transferibles en múltiples ámbitos, escollidos minuciosamente co obxectivo de cubrir distintas necesidades do sector industrial e da sociedade.\nO encontro contará, ademais, coa presenza de dúas das spin-offs creadas por investigadores do CiTIUS: Situm, que centra a súa actividade no desenvolvemento de tecnoloxías de xeoposicionamento en interiores, e Imagames, empresa orientada ao desenvolvemento de solucións de gamificación en diversas contornas, como a formación de empregados e estudantes ou o marketing dixital.\nTemas: CiTIUS, Inside the Lab, Universidade de Santiago


Sancións baixo a espada de Damocles da invalidade – JR Chaves | Esculca\nSancións baixo a espada de Damocles da invalidade – JR Chaves\nAs cifras de sancións propostas polo Ministerio do Interior a quen incumpre a normativa do Estado de Alarma aproxímanse ao triplo das cifras de contaxiados totais do coronavirus. Pois ben, do mesmo xeito que do conxunto dos contaxiados a inmensa maioría se recupera, é posíbel que a inmensa maioría das sancións perdan forza se a Administración toma a serio o Estado de Dereito (por aquilo de que ‘rectificar é de xustos’) ou se os Tribunais as invalidan (por non baixaren a garda do Estado de Dereito nin cando hai estados excepcionais).\nDe feito, mesmo suxerín algunhas medidas que a prudencia dita á Administración para afrontar as copiosas sancións que se aveciñan no Estado de Alarma.\nA cuestión máis debatida consiste en se os incumprimentos das normas de conduta que prevé o propio Real Decreto 463/2020, de 14 de marzo (RDEA) nos seus arts. 7, 10 e 11, ou contemplan as Ordes Ministeriais ditadas na súa aplicación, deben ser sancionadas aplicando a Lei orgánica 4/2015, de 30 de marzo, de protección da seguranza cidadá (LOPSC).\nO Catedrático de Dereito administrativo da Universidade Complutense, Tomás Cano Campos, ofrece respostas razoadas (non por acaso é recoñecido especialista de referencia no dereito sancionador) en senllos artigos publicados e accesibeis, con ilustrativo título, (I) Estado de alarma, sancións administrativas e desobediencia á autoridade e (II) Pode o Decreto de Alarma establecer o seu propio réxime sancionador?\nVexamos e comentemos.\nPrimeiro, o autor constata o que cala e o que di o Real Decreto 463/2020 (RDEA):\nO RDEA non inclúe réxime sancionador propio. O seu art. 20 limítase a lembrar que: «O incumprimento ou a resistencia ás ordes das autoridades competentes no estado de alarma será sancionado conforme ás leis, nos termos establecidos no artigo dez da Lei Orgánica 4/1981, de 1 de xuño».\nO autor lembra que dado o valor atribuído polo Tribunal Constitucional (STC 83/2016) ao Real Decreto que declara o Estado de Alarma como «decisión ou disposición con rango ou valor de lei» contaba con habilitación suficiente para establecer un réxime autónomo de infraccións e sancións, ocasión desaproveitada nesta ocasión.\nA continuación examina os posibeis amparos normativos con que conta o Estado para castigar quen non cumpra coas obrigacións derivadas do Estado de Alarma:\nI. Primeiro, están os títulos punitivos pacíficos, administrativo e penal, que non levantan controversia:\nO art. 95.2 do Estatuto Básico do Empregado Público (Real Decreto lexislativo 5/2015, de 20 de outubro), que tipifica como falta disciplinar moi grave «a desobediencia aberta ás ordes ou instrucións dun superior»; e, en función da circunstancia de cada caso, o art. 556.1 do Código Penal, que tipifica como delito a resistencia ou desobediencia grave á autoridade ou aos seus axentes no exercicio das súas funcións.»\nTrátase de normas que amparan a sanción ao empregado público desobediente (ex. policía que desobedece ordes do seu superior), ou a desobediencia gravísima con resonancia penal (p. ex. cidadán que desatende, con contumacia e resistencia, que espernea e forcexea para evitar cumprir a orde).\nContodo, debemos abordar o caso máis habitual, o da desobediencia non grave, ou o mero incumprimento da normativa.\nII. Segundo, o art. 10 da Lei Orgánica 4/1981, dos Estados de Alarma, Excepción e Sitio,que dispón: «O incumprimento ou a resistencia ás ordes da Autoridade competente no estado de alarma será sancionado conforme ao disposto nas leis» e o art.20 do RDEA que con fiel paralelismo dispón: «O incumprimento ou a resistencia ás ordes das autoridades competentes no estado de alarma será sancionado conforme ás leis, nos termos establecidos no artigo dez da Lei Orgánica 4/1981, de 1 de xuño».\nA lei que se ocupa dese «incumprimento ou resistencia ás ordes» é a Lei Orgánica 4/2015, de 30 de marzo, de Protección da Seguranza Cidadá, cuxo art.36.6 tipifica como infracción grave ‘a desobediencia ou a resistencia á autoridade’,\nEse é o título específico propio do actual Estado de Alarma, e ao examinar os supostos para activar esta potestade sancionadora, o autor fai notar:\nMais os mesmos reférense unicamente ás ordes da autoridade, e non ao incumprimento xenérico das normas de conduta, e por iso descarta o seu uso para sancionar o mero incumprimento do mandatado ou prohibido.\nPortanto, ambos os títulos normativos, Lei Orgánica de Estados excepcionais, e o vixente Real Decreto do Estado de Alarma, prestan cobertura para sancionar o incumprimento de ordes de autoridade específicas. Nin máis nin menos (Por exemplo, a autoridade que ordena expresamente que alguén retorne o camiño tomado, e a propósito da orde, este desobece). Neste sentido pronúnciase con prudencia a propia avogacía do Estado no seu recente relatorio, aínda que o Ministerio do Interior postula nas súas Comunicacións internas a aplicación extensiva e considera que alí onde hai incumprimento da norma, debe sancionarse como «desobediencia».\nIII. Terceiro, a nai de todos os problemas, consiste en identificar o título para sancionar o mero incumprimento dos mandatos ou prohibicións xenéricos plasmados no R.D. de estado de alarma, os Decretos-leis ou ordes (ou sexa, ‘incumprimentos de normas’). Nótese que neste campo, segundo parece, a inmensa maioría das denuncias limítanse a constatar o incumprimento das previsións do estado de alarma, e cursar a denuncia, sen brindar previamente a orde expresa para que se acomoden ao debido («aquí te apaño, aquí te mato»).\nNeste punto, o autor rexeita a cobertura do art.36.6 LOPSC, que tipifica como infracción grave «a desobediencia ou a resistencia á autoridade», e arremete con principios constitucionais:\nCabe o incumprimento destas normas de conduta no tipo do art. 36.6 LOPSC? En absoluto. Se subsumísemos calquera incumprimento dos mandatos e prohibicións ditados durante o estado de alarma nese precepto da LOPSC cometeriamos, como mínimo, tres erros: cualificariamos de acto o que é unha norma, fariamos unha interpretación extensiva dunha norma punitiva e estariamos a mutar o ben xurídico que tratan de protexer as normas de mandato e prohibición aprobadas durante a alarma.\nContinua precisando o inadecuado de aplicar a Lei Orgánica de Protección de Seguranza Cidadá para os incumprimentos xenéricos das normas pois «sempre se considerou que a desobediencia ou resistencia á que alude este precepto require o rexeitamento ou a desatención a un mandato concreto da autoridade ou os seus axentes, non o simples incumprimento ou transgresión dunha disposición abstracta e xeral.»\nO autor alerta da gravidade de pretender forzar o tipo infractor para onde a doutrina nin a xurisprudencia xamais o estenderon:\nPor esta mesma razón, incórrese, en segundo lugar, nunha interpretación extensiva in peius (prohibida polo art. 25.1 CE) do tipo infractor previsto no art. 36.6 LOPSC, ao incluír nel comportamentos que realmente non prevé, pois ese precepto refírese á desobediencia ou resistencia ás ordes da autoridade ou os seus axentes, non ao incumprimento ou vulneración das normas de conduta previstas en disposicións de carácter xeral.\nCoa interpretación que finalmente impuxo o Ministerio do Interior, en contra do criterio máis acertado da Avogacía Xeral do Estado, calquera incumprimento ás normas xerais de conduta constituiría, sen máis, un ilícito de desobediencia ou resistencia á autoridade ou os seus axentes e, portanto, chegaría con prever ese único tipo de ilícito para considerar que calquera tipo de incumprimento dunha norma de conduta é infracción, esa concreta infracción.\nChegados a este punto, se non presta amparo o art. 36.6 LOPSC para sancionar os incumprimentos dos mandatos e prohibicións xerais, que norma o presta?. O catedrático Tomás Cano explícanolo:\nPrimeiro, identifica o ben xurídico protexido:\nAs propias Ordes ministeriais que se están ditando case a diario con mandatos e prohibicións dirixidos a toda a cidadanía subliñan, unha e outra vez, que, do mesmo xeito que o RDEA en virtude do cal se ditan, o que con elas se pretende adoptar é «unha serie de medidas dirixidas a protexer a saúde dos cidadáns, conter a progresión da doenza e reforzar o sistema de saúde pública».\nDespois identifica a norma infractora:\nNa miña opinión, tales incumprimentos, de caber nalgún tipo, caberían, sen dúbida moito mellor que na LOPSC, no art. 57.2 Lei 33/2011, de 4 de outubro, Xeneral de Saúde Pública, que cualifica como infracción leve o «incumprimento da normativa sanitaria vixente», e que contempla como máximo multas de até 3000 euros.\nNo seu parecer pois, o art. 57.2 da Lei Xeral de Saúde Pública sería o título competencial e habilitante para sancionar axustado aos incumprimentos das normas.\nConclúe o profesor cunhas palabras demolidoras:\nNun Estado de Dereito, os cidadáns non só han de saber por que son sancionados, senón, tamén, en que consiste cada concreto castigo ou sanción. E, agora mesmo, insisto, parece que non o sabe nin a propia Administración.\nEste escenario maxistralmente trazado por tan ilustre profesor, lévame a deixar catro preguntas no aire, cuxa resposta curiosamente está no vento: no vento xurisdiccional que procederá dos procesos contencioso-administrativos frente ás sancións impostas pola Administración do Estado ao abrigo do art.36.6 LOPSC por vulneracións diferentes da expresa desobediencia a unha previa e específica orde da autoridade:\n1.- Se o título lexítimo é o art. 57.2 da Lei Xeral de Saúde Pública, conservaría a competencia para sancionar a Administración do Estado ou o serán as Administracións autonómicas con competencias exclusivas na materia, alén das bases estatais?\n2.- Caso se apreciar ilegalidade no título normativo ou infractor aplicado por aducir o art. 36.6 LOPSC en lugar do art. 36.6 LGG Saúde pública, podería a sentenza xudicial reconstruír o tipo infractor e desestimar o recurso?\n3.- Caso ser anulada xudicialmente a sanción podería a Administración sancionar outra vez se o prazo de prescrición non foi esgotado?\n4.- En que situación fica quen se viu sutilmente ‘coaccionado’ a pagar unha sanción, por unha rebaixa e para evitar litixios, e posteriormente comproban que se producen anulacións de infraccións similares?\nNon debo responder a esas preguntas, pois creo que é tempo de que fale a academia e a avogacía, aínda que intúo que calquera administrativista con sentido común terá a resposta que procede nun Estado de Dereito que mereza tal nome.\n← A propósito da novela do rastreo, o código aberto, a corporatocracia e as batallas gañas\nQuerela criminal contra Grande Marlaska e a Subdelegación de Pontevedra →


Evolución humana - Desgalipedia\nA evolución humana é o proceso evolutivo que dá lugar a aparición dos humanos modernos a través de moitas parvadas e putadas. Inda que todos comparten un devanceiro común, enténdese por evolución humana a parte da historia evolutiva dos primates, en particular a do xénero Homosexual, e como se remata coa aparición da especie Homo sapiens como unha especie de homínido diferente.\n2 Futuro da evolución humana\nLembren que a evolución humana existe para todo o mundo e mañá estas dúas serán unhas señoritas decentes.\nAntes de Darwin críase que a evolución humana foi realizada polo Deus Pai que o creou do unto e tras a expulsión de Adán e Eva no Paraíso estaban destinados a facer parvadas e putadas pola historia ata o fin dos tempos.\nO humano tras inventar tecnoloxía máxica e intervir no xenoma creou ao übermesch, o superhome, o que supuxo o derradeiro paso na evolución humana, pero controlada polo propio humano. Coa expansión polo espazo exterior foise colonizando con distintas tipos de humanos evoluídos cada planeta para que viviran ben en cada esfera planetoide e así surxiron distintas especies humanas que rematarían en guerra entre sí ata que alguén inventou a Babylon 5 para porse en paz.\nPara os usuarios sen sentido do humor, os nerds de Galipedia (a nosa sátira autorizada) ten un artigo pouco fiable sobre: Evolución humana.\nTraído desde "https://desgalipedia.org/index.php?title=Evolución_humana&oldid=124738"\nÚltima edición o 21 de abril de 2018 ás 13:31\nA última edición desta páxina foi o 21 de abril de 2018 ás 13:31.


Rueda confirma a aposta pola Senda dos Faros de Galicia e menospreza o Camiño dos Faros - Costa da Morte - Que pasa na costa\nOs [email protected]: “A Xunta gastará millóns na Senda dúas Faros de Galicia, que se esquecerá en 2025, cando o Camiño dos Faros seguirá sendo unha das mellores rutas de sendeirismo de Europa”.\nsendeirismo natureza pp camiño dos faros\nRueda no Parlamento falando do Camiño dos Faros\nVolvía preguntar o socialista Martín Seco sobre a creación da Mesa de Traballo aprobada no Parlamento hai varios meses arredor da hoologación do Camiño dos Faros, xa que pasa o tempo e a Xunta non move ficha. Unha situación que segue sacando de quicio aos [email protected] da Asociación Camiño dos Faros, a entidade social que creou e colocou no paromana turístico europeo o mellor produto turístico para a Costa da Morte en décadas.\nPero xa denunciaban hai pouco que “O Camiño dos Faros non se homologa polo bloqueo da Xunta e a Federación Galega de Montañismo”. Un bloqueo que vai tendo nome: A Senda dos Faros que a Xunta quere implantar en toda Galicia.\nAsí o recoñecía o propio Conselleiro de Presidencia e Turismo Alfonso Rueda ante a pregunta socialista, asegurando que si queren “promocionar este destiño de turismo sustentable, pero “dentro dunha Senda Litoral que vai da Guarda a Ribadeo”. Rueda puxo o balón no tellado da Federación Galega de Montañismo e excusou o retraso en que hai moitos atrancos burocráticos e de seguridade para poder homologar a ruta, pero asegurou que leva varias reunións coas administracións locais e coa Fundación Galicia Sustentable traballando no asunto.\nO propio deputado socialista alertou de que a Xunta “quere roubar unha iniciativa de éxito mundial elaborada polos trasnos para diluílo nunha ruta dos faros por toda Galicia”, unha realidade que os [email protected] miran de esguello, [email protected] de tanta hipocresía.\nE así de claro explican o futuro que vén por diante, alleos xa a estas ridículas discusións de parlamento, que nunca serven para sumar:\n”O futuro cal é? Está clarísimo. A Xunta creará a súa Senda dúas Faros de Galicia por toda a costa galega e gastaranse millóns de euros chegados dos fondos Next Generation repartidos entre os seus consultorías amigas.\nDentro de 5 anos os fondos europeos acabaranse e o proxecto quedará en nada (como o 95% dos proxectos turísticos que saíron, saen e sairán da administración). No 2025 nada quedará da Senda dúas Faros de Galicia nin dos fondos pagos por ti e por min. Pero xa ninguén estará para render contas. Existirán outros novos conceptos subvencionables para que a roda do amiguismo, a prevaricación e a corrupción siga virando.\nO que temos clarísimo é que, nese 2025, un proxecto social que representa máis que ninguén todo isto que chaman a sostenibilidad e a responsabilidade social, continuará o seu percorrido e estará plenamente consolidado porque está feito con moita cabeza e, sobre todo, moito corazón. Chámase O Camiño dous Faros e é e será unha das mellores rutas de senderismo de Europa.


Xa á venda as entradas para o concerto de Juan Perro en Redondela\nCultura • 11/01/2017\nSantiago Auserón presenta no auditorio da Xunqueira "El Viaje", sétimo album de Juan Perro gravado co único acompañamento da súa guitarra acústica. As entradas pódense adquirir dende hoxe mércores no Multiúsos a un prezo de 15€ anticipada (20€ o propio día da actuación) ou reservar no teléfono 986 40 28 65. Un concerto enmarcado dentro do ciclo da Rede de Músicas Soltas no que se inclúen tamén as actuación nos vindeiros meses de Primordiais, La Banda Morisca e Sonia Lebedynski.\nUn ano máis a vila dos viadutos énchese de música no inverno co ciclo da Rede de Músicas Soltas. Este ano serán catro concertos: de xaneiro a abril. Catro meses nos que o Auditorio da Xunqueira de Redondela acollerá catro artistas galegos e de fóra de Galiza que virán presentar os seus novísimos traballos discográficos: Juan Perro, Primordiais, La banda morisca e Sonia Lebedynski. Unha cuarta edición dun ciclo que busca "dar a coñecer outros xeitos de facer música de calidade saíndo dos circuítos comerciais" segundo destacou a concelleira de cultura, Teresa París.\nO ciclo arrinca este domingo día 15 de xaneiro coa actuación de Juan Perro quen presenta o seu sétimo disco "El viaje" gravado co único acompañamento da súa guitarra acústica. No novo repertorio de Juan Perro, a herdanza afro-norteamericana (o blues, o R&B, o rock, o soul, os estándares jazzísticos) intégrase coa tradición afrolatina -principalmente cubana- e coas músicas de Iberia.\nOs concertos teñen un prezo de 7 € / 5 € reducida agás o de Juan Perro cuxas entradas venderanse a 20€ na billeteira e 15€ anticipada). As entradas pódense adquirir no Auditorio da Xunqueira 30 minutos antes de cada concerto e reservar no teléfono 986 40 28 65.\nMúsica de calidade na IV edición do ciclo\nOlga Nogueira Cetral Folque\nA produtora de Santiago elabora un cartes atractivo aproveitando tamén as xiras de artistas foráneos\nJuan Perro primeira actuación\no alter ego de Santiago Auserón está este domingo en Redondela\nProtagonizan a actuación de febreiro


Festa e glamour na III Gala Anual de Turismo Rías Baixas, unha gala de cine para unha provincia de película - Xornal Galicia\nFesta e glamour na III Gala Anual de Turismo Rías Baixas, unha gala de cine para unha provincia de película\n14 Marzo 2019 1978 votos\nNon faltou un detalle para que a III Edición da Gala Anual de Turismo Rías Baixas non tivera nada que envexar a calquera cerimonia de entrega dos Premios Goya o incluso dos Oscar de Hollywood. O glamour, as luces, as emocións, a música, a modernidade e o humor encheron esta tarde o Auditorio Mar de Vigo, vestido para a ocasión por todo o alto, con photocall, alta tecnoloxía, alfombra vermella e invitadas e invitados de luxo.\nTodo iso para render homenaxe ao turismo dunha provincia de película como é Pontevedra. Ao evento, organizado pola Deputación, asistiron numerosas autoridades entre elas o alcalde de Vigo, que exerceu de anfitrión, a presidenta da Deputación, Carmela Silva, deputadas e deputados, alcaldesas e alcaldes, e representantes do mundo de turismo, da cultura, da sociedade, da gastronomía e da política da provincia. A Gala fixo todo un recoñecemento ao sector turístico coa elección da primeira Embaixadora das Rías Baixas, a entrega dos selos SICTED a 139 empresas, e a presentación da campaña "Fame de Experiencias?", centrada este ano na enogastronomía.\nEmma Lustres, fundadora e directora executiva de "Vaca Films" a premiadísima produtora galega, que só este ano logrou tres Goya e varios Mestre Mateo pola película "La Sombra de la Ley", foi o nome que contiña o sobre pechado co nomeamento de primeira Embaixadora de Rías Baixas. Lustres tivo que subir ao escenario cando o misterio foi desvelado pola presidenta da Deputación. A xa Embaixadora, que recibiu como agasallo unha "particular interpretación en cerámica dunha camelia" da artesán viguesa Ana Tenorio, mostrou a súa emoción polo título e se comprometeu a representar "a esta marabillosa provincia de Pontevedra".\nCarmela Silva se referiu a Emma Lustres como "a personificación do poderío das mulleres na nosa provincia, do talento e da paixón polas cousas ben feitas. Era imposible ter mellor embaixadora que ela, é unha honra porque leva a nosa provincia e ás Rías Baixas alá onde vai, e ela é das que vai a todos os lugares co éxito detrás de cada proxecto que lidera".\nNa súa intervención, a presidenta da Deputación fixo un percorrido "polas paisaxes, camiños a Compostela, festas e experiencias para os cinco sentidos que temos na provincia", e invitou ao mundo "a que nos visite, que veña a este paraíso para saciar a súa "Fame de Experiencias?". Que as vivan, o conten e repitan", dixo. Tamén agradeceu "as empresas que apostan pola calidade que contribúen a consolidar e prestixiar o noso destino", e recoñeceu especialmente ás persoas que fan posible a enogastronomía, ás produtoras e produtores nos que se inspira a campaña deste ano da Deputación. "Detrás dese éxito hai moita xente, traballadoras e traballadores do marisqueo, a pesca, a gandería, a produción vitivinícola, o campo, a distribución e a restauración que producen e serven a mellor materia prima da nosa gastronomía".\nSilva sinalou que "vivimos nun tempo novo no sector turístico, de grandes desafíos e oportunidades, e estamos moi ben posicionados. Temos un destino de costa e interior único, cunha gastronomía de excelencia e un patrimonio e unha cultura extraordinarios. Temos un sector turístico fortemente profesionalizado e unha administración como a Deputación entregada para acadar o noso obxectivo xunto cos concellos e o sector privado".\nNo transcurso da Gala, fíxose todo un recoñecemento ao turismo da provincia , xa que ata 139 empresas do sector recibiron o certificado SICTED, o distintivo que premia a excelencia e a profesionalidade. Representacións de todas elas, pertencentes a 34 concellos das comarcas de Vigo, Pontevedra, O Salnés, O Morrazo, Val Miñor, O Baixo Miño e do Condado-Paradanta, desfilaron polo escenario da Gala no Auditorio Mar de Vigo para recoller as súas distincións.\nA III Gala de Turismo Rías Baixas foi conducida pola parella formada pola actriz Deborah Vukusic e polo actor Carlos Blanco que, seguindo co estilo cinematográfico de toda a gala, apostaron polo humor ao longo do evento ao que asistiron as forzas vivas da cidade, lideradas polo alcalde de Vigo, Abel Caballero. Alcaldesas e alcaldes doutros puntos da provincia tamén pasaron polo photocall e pola alfombra vermella, así como representantes do sector turístico co presidente do Cluster de Galicia ou a Directora de Paradores. Tamén asistiron representantes do mundo cultural, social, empresarial, artístico e político, ademais de integrantes do Corpo Consular na cidade, ademais de Estrelas Michelín como Amaranta e Javier Olleros de Culler de Pau. A cerimonia contou coas actuacións musicais de Rosa Cedrón e do Grupo de Danza "Media Punta", que impresionaron ao público asistente coas súas interpretacións.


O Foro Económico advirte da fuga de talento galego na área das TIC | Parque Tecnolóxico de Galicia\nInicio › Newsletter › Actualidade › O Foro Económico advirte da fuga de talento galego na área das TIC\nO problema reside en que a comunidade «non é capaz de captar suficientes profesionais que compensen ese fluxo de saída». A medida á que apunta para deter a hemorraxia e evitar deixar ir empregados moi capacitados pasa por «subir os soldos», pero xa admite que é complexo. Pérez González sinalou que Galicia ten «un problema co talento emigrado». Unha parte considerable de expertos en telecomunicacións, informática e outras disciplinas formados na comunidade nos últimos anos iranse traballar fóra, nalgúns casos ao estranxeiro.\nUn estudo realizado tamén polo “think tank” que dirixe Santiago Lago puxo de manifesto que un 40% de titulados en Enxeñaría de Telecomunicación e un 14% de enxeñeiros informáticos que saíron da UVigo desenvolven as súas carreiras profesionais noutras comunidades ou países. «Cando unha empresa descobre o talento que hai en Galicia, o normal é que iso se propague», concluíu Pérez González.\nCo acelerador da dixitalización pisado a fondo, os expertos do Foro Económico poñen de relevo que «ter unha industria TIC forte é un dous mellores activos cos que un país pode contar pensando no seu futuro». A pesar da posición «atrasada» de Galicia respecto dos seus competidores españois e europeos en materias como a xeración de innovación, aseguran que a comunidade conta con vimbios suficientes para reducir a brecha tecnolóxica. Entre eles destacan a existencia dunha industria de hardware «ben desenvolta e con moita capacidade exportadora», un bo posicionamento en novas tecnoloxías asociadas aos drons e ao vehículo autónomo, ou o feito de contar cunha «cobertura avanzada» en comparación con outras rexións españolas e da UE.